[{"text_idx": "#000000", "text": "Mae cynlluniau i godi cerflun ym Mae Caerdydd o dri o 'Dorwyr Cod y Byd Rygbi' yng Nghymru wedi cael eu cymeradwyo."}, {"text_idx": "#000006", "text": "Dywedodd y Cynghorydd Huw Thomas, Arweinydd Cyngor Caerdydd:\"Daeth y chwaraewyr anhygoel hyn ag anrhydedd iddyn nhw eu hunain, eu teuluoedd, y ge\u0302m a'r cymunedau aml-ddiwylliannol balch lle cawsant eu magu, a bydd y cerflun yn sicrhau y bydd eu straeon yn byw yn eu blaen i ysbrydoli cenedlaethau'r dyfodol.\""}, {"text_idx": "#000007", "text": "Meddai Cadeirydd y Gyfnewidfa Dreftadaeth a Diwylliannol, Gaynor Legall:\"Bydd gosod y cerflun yn golygu llawer i ni, rhywbeth sy'n edrych fel ni ac sydd amdanom ni a'n stori; sy'n rhannu'r balchder sydd ynom am yr unigolion hynny a\u0302 gweddill Cymru. Mae cael cerfluniau sy'n dathlu eu llwyddiannau yn rhywbeth i Gymru gyfan, nid Tiger Bay yn unig.\""}, {"text_idx": "#000008", "text": "Fe fydd y cerflun yn cael ei greu gan y cerflunydd Steve Winterburn. Mae ei yrfa 30 mlynedd eisoes wedi ei weld yn anfarwoli Billy Boston mewn cerflun yn Wigan, ac mae hefyd yn cynnwys cerflun Rygbi'r Gynghrair yn stadiwm Wembley."}]